Diari Oficial de la Generalitat Valenciana


Sumari del DOGV 2330, del 22-08-1994 (1994/832235)

ORDRE de 21 de juny de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents del centre docent privat Padre Feijoo, Secció B. de València.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/21/(3)/dof/vci/html**

### Dades del document

Número de DOGV
:   2330

Data del DOGV
:   22-08-1994

Secció del DOGV
:   DISPOSICIONS GENERALS

Número del document
:   1994/832235


Data del document
:   21-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 21 de juny de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents del centre docent privat Padre Feijoo, Secció B, de València. [94/4784]  
Vist l'expedient incoat d'ofici per aquesta Direcció General de Centres Docents, per al cessament d'activitats docents del centre docent privat Padre Feijoo Secció B, situat al carrer de Sánchez Coello, 9, de Valencia, amb número de codi 29430620.  
Vist que l'expedient ha estat tramitat per la Direcció Territorial d'Educació de València; que s'hi ha unit la documentació exigida; i que inclou l'informe corresponent de la inspecció educativa.  
Atés que l'esmentat centre va obtenir la classificació condicional com a centre d'Educació General Bàsica per a 8 unitats i capacitat per a 320 llocs escolars, segons consta en l'Ordre de 8 de gener de 1975, del Ministeri d'Educació i Ciència (BOE de 22 de gener).  
Vist que segons es desprén de l'informe de la inspecció educativa abans esmentat i de l'Ordre de 15 de maig de 1992, de la Conselleria de Cultura, Educació i Ciència (DOGV de 24 de juny), es va denegar al centre Padre Feijoo la pròrroga del concert educatiu conjunt per a ambdues seccions A i B.  
Atés que per l'Ordre de 19 de maig de 1993, de la Conselleria de Cultura, Educació i Ciència (DOGV de 20 de juliol) es va autoritzar el cessament d'activitats docents del centre docent Padre Feijoo, secció A; i que la Secció B està ubicada en el mateix edifici.  
Atés que el centre ha deixat d'impartir els corresponents ensenyaments i que els locals es troben actualement tancats, segons consta en l'informe de la inspecció educativa.  
Atés que el cessament d'activitats del centre no comporta cap greu perjudici per a l'interés públic.  
Vista la Llei Orgànica 1/1990, d'Ordenació General del Sistema Educatiu i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENA:  
Article únic  
L'extinció de l'autorització per cessament d'activitats docents del centre docent privat Padre Feijoo, Secció B, situat al carrer de Sánchez Coello, 9, de València, amb número de codi 14051919.  
DISPOSICIó ADDICIONAL  
Aquesta extinció donarà lloc a les corresponents inscripcions de baixa en el Registre de Centres Docents de la Comunitat Valenciana.  
Contra aquesta Ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta Ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
Valencia, 21 de juny de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI